ཕོ་བྲང་པོ་ཏཱ་ལ་ནས་བྱང་དུ་ལེ་དབར་གཉིས་ཀྱི་ཐང་དཀྱིལ་དུ་ཆགས་ཤིང༌།གནའ་དུས་སུ་ནེའུ་གསིང་མེ་ཏོག་གིས་བརྒྱན་པའི་སྟེང་དུ་རང་བྱུང་གི་ནགས་ཚལ་རབ་ཏུ་རྒྱས་པ།མཚེའུ་ཆེ་ཆུང་དུ་མས་མཛེས་པའི་ཡུལ་ལྗོངས་ཤིག་ཡིན་སྟབས་མི་ཚོས་ལྷ་དང༌།ཀླུའི་བུ་དང་བུ་མོ་སྤྲོ་གསེང་བྱ་ཡུལ་དགའ་བའི་ཚལ་ཞིག་རེད་ཅེས་བརྗོད་སྲོལ་ལ་གཞིགས་ཏེ་ལྷ་ཀླུ་དགའ་ཚལ་ཞེས་མིང་ཐོགས།པུར་རྒྱལ་བཙན་པོ་མང་སྲོང་གི་དུས་ཙམ་ནས་བཟུང་ཁུལ་དེར་སྤྲོ་གསེང་གཏོང་ཡུལ་ཡིན་ཞེས་བརྗོད་སྲོལ་ཡོད།